|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| Predkladaným návrhom zákona sa mení rozsah služieb poskytovaných občanom prostredníctvom Centrálneho informačného systému štátnej služby (CISŠS), miesto prostredníctvom ktorého budú vybrané služby poskytované občanom/ občanom realizované úkony ako aj podmienky poskytovania daných služieb/ možnosť realizovať úkony. Vybrané služby (viď. popis nižšie) budú dostupné na verejnom portáli CISŠS prostredníctvom webového rozhrania; prístup k časti služieb bude len po registrácii a prihlásení sa na portáli (vrátane autentifikácie). Rozsah služieb a úkonov, ktoré môže realizovať občan (uchádzač o štátnu službu, štátny zamestnanec, bývalý štátny zamestnanec, absolvent a verejnosť) bude závisieť od jeho postavenia podľa zákona o štátnej službe v znení predkladaného návrhu zákona.  Výberové konanie (VK):   * VK, jeho výsledok (príp. zmena výsledku) bude publikované na verejnom portáli, * prihlasovať sa do VK bude možné elektronicky na verejnom portáli len po autentifikácii (menom a heslom alebo eID) – takto prihlásený uchádzač nebude už nič listinne dokladať, * vypúšťa sa zákonná úprava hromadného výberového konania z absolventov.   Register bývalých štátnych zamestnancov (RBŠZ) – pôvodný názov: register nadbytočných štátnych zamestnancov (RNŠZ):   * zmena zákonných podmienok pre získanie postavenia bývalého štátneho zamestnanca, ktorý môže požiadať o zaradenie do registra, * žiadosť o zaradenie bude možné podať aj elektronicky cez verejný portál, * predĺžená doba evidencie v registri na dva roky (od skončenia štátnozamestnaneckého pomeru), * vyradenie z registra (vek 65 r., príp. po uplynutí zákonnej doby evidencie).   Register absolventov – pôvodný názov: register úspešných absolventov:   * zmena spôsobu zaraďovania do registra, podmienok evidencie v registri a spôsobu vyraďovania z registra (úkony realizované dotknutým absolventom len elektronicky cez verejný portál), * podmienkou zaradenia do registra nebude úspešné absolvovanie prvej časti hromadného VK, * vyradenie z registra po strate postavenia absolventa podľa zákona o štátnej službe. |
| *Nová služba (konkretizujte a popíšte)* |
| Verejný portál CISŠS:   * verejnosti dostupné informácie o vyhlásených VK, publikované verejné výstupy a základné informácie podľa kategórií používateľov, * možnosť registrácie (zriadenie účtu), ktorého súčasťou je aj osobný profil, * možnosť elektronicky podávať po registrácii a prihlásení na portáli vrátane autentifikácie (podľa kategórie používateľa a jeho oprávnení) rôzne žiadosti (napr. žiadosť o zaradenie do VK, žiadosť o zaradenie do RBŠZ/ registra absolventov, žiadosť o zmenu údajov v RBŠZ, žiadosť o vyradenie z RBŠZ/ registra absolventov), * možnosť zobrazenia plánovaných a absolvovaných vzdelávacích aktivít, správa sledovaných vzdelávacích aktivít a uložených filtrov (len štátny zamestnanec evidovaný v module štátnych zamestnancov).   Prijatie do štátnej služby: žiadosť o prijatie bude možné podať po registrácii a prihlásení na portáli (po autentifikácii) elektronicky cez verejný portál.  Register absolventov: možnosť požiadať o vyradenie z registra (elektronicky cez verejný portál alebo listinne).  RBŠZ: možnosť požiadať o vyradenie z registra (elektronicky cez verejný portál alebo listinne) a možnosť požiadať o zmenu údajov v registri (elektronicky cez verejný portál). |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| * publikovanie vyhlásených výberových konaní na ústrednom portáli verejnej správy, * podávanie žiadostí o zaradenie do výberového konania, * podávanie žiadostí o prijatie do štátnej služby, * podávanie žiadostí o zaradenie do RNŠZ, * evidencia v RNŠZ a registri úspešných absolventov, * vyradenie z RNŠZ a registra úspešných absolventov. |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať* |
| Úrad vlády SR ako správca CISŠS podľa súčasného znenia zákona o štátnej službe. *Poznámka:* Vybrané žiadosti v zmysle zákona o štátnej službe spracúva aj dotknutý služobný úrad. |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| V predkladanom návrhu zákona sa zohľadňuje nové komplexné riešenie CISŠS, ktoré má byť po prijatí návrhu zákona spustené do prevádzky. Návrhom zákona sa teda vytvára legislatívny rámec pre poskytovanie nových a zmenu existujúcich služieb popísaných v bode 7.1.1 rôznym kategóriám občanov. |
| *Nepriamy vplyv (popíšte)* |
| ***-*** |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| bezpredmetné (služby boli a budú poskytované bezodplatne) |
| *Zvýšenie priamych finančných nákladov* |
| bezpredmetné (služby boli a budú poskytované bezodplatne) |
| *Zníženie nepriamych finančných nákladov* |
| V prípade žiadostí, ktoré sa budú dať podať už aj elektronicky, očakávame zníženie nákladov občanov spojených s fyzickým vyhotovením žiadostí a ich zasielaním poštovým podnikom. |
| *Zvýšenie nepriamych finančných nákladov* |
| Neočakávame. |
| **7.2.2 Časový vplyv** |
| *Zvýšenie času vybavenia požiadavky (popíšte)* |
| - |
| *Zníženie času vybavenia požiadavky (popíšte)* |
| Nie je možné objektívne vyhodnotiť, nakoľko služby poskytované na základe návrhu zákona nesmerujú k začatiu konania (napr. správneho alebo súdneho), resp. nepodávajú sa občanmi za týmto účelom. Primárne sa nimi rieši životná situácia „Zamestnanie“. Návrh zákona nezavádza konkrétne lehoty na vybavenie požiadaviek občanov na základe podaných žiadostí.  Predpokladáme však, že vzhľadom na povahu navrhovanej úpravy, dôjde k zvýšeniu elektronizácie služieb, t. j. zníži sa čas na vybavenie požiadavky občana (napr. elektronická žiadosť o vyradenie z prísl. registrov bude spracovaná automaticky bezodkladne systémom, obdobne bude bezodkladne systémom spracovaná a vybavená žiadosť o zaradenie do registra absolventov). |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Uchádzač o štátnu službu, absolvent, bývalý štátny zamestnanec a štátny zamestnanec podľa zákona  č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a verejnosť. Veľkosť tejto skupiny nie je možné jednoznačne určiť, nakoľko prejaviť záujem o miesto v štátnej službe môže ktorýkoľvek občan, ak spĺňa súvisiace zákonné podmienky. Štátnych zamestnancov je v súčasnosti cca. 36 500. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Pre občana nevznikajú predkladaným návrhom zákona žiadne nové povinnosti. |
| *Zanikajúce povinnosti (identifikujte)* |
| Uchádzačovi, ktorý sa prihlási do VK elektronicky cez verejný portál CISŠS, zaniká povinnosť doložiť služobnému úradu podanú žiadosť o zaradenie do VK spolu s prílohami aj listinne. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| V prípade poskytovaných služieb prostredníctvom CISŠS je subjektom Úrad vlády SR v postavení správcu systému a vybrané úkony realizuje služobný úrad. Služobné úrady však realizujú úkony a spracúvajú žiadosti podľa návrhu zákona v postavení zamestnávateľa, resp. bývalého alebo budúceho zamestnávateľa. |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Služobnému úradu v kontexte služieb poskytovaných občanom podľa bodu 7.1.1 vzniká povinnosť postupovať pri realizovaní niektorých úkonov v zmysle návrhu zákona (pri vyhlasovaní VK, pri vybavovaní elektronicky podávaných žiadostí) prostredníctvom novej verzie CISŠS (cez nové moduly a registre). Zároveň bude vybavovať nové typy žiadostí (napr. žiadosť o zmenu údajov v RBŠZ a žiadosť o vyradenie z RBŠZ). Toto primerane platí aj vo vzťahu k Úradu vlády SR. |
| *Zanikajúce povinnosti (identifikujte)* |
| Zaniká povinnosť obsadzovať štátnozamestnanecké miesto vhodné pre absolventa na základe hromadného výberového konania. |